OzLabs/hebrew-wiki-articles huggingface dataset:
בילונד

בילונד (בהגייה דנית: [ˈpiˌlɔnˀ]) היא עיירה ביוטלנד, דנמרק. עם אוכלוסייה של 6,742 (אוגוסט 2022), בילונד היא העיר השנייה בגודלה בעיריית בילונד, אחרי המושב העירוני גרינדסטד. בילונד ממוקמת כ-13 ק"מ מזרחית לגרינדסטד ו-27 ק"מ מערבית לווילה.

בילונד היא הבית של המשרדים הראשיים של קבוצת לגו. כלכלת העיירה התפתחה משנות ה-30 עם הקמת מפעל הלגו. בשנות ה-60, בילונד צמחה במהירות, מונעת על ידי הצלחת החברה ופתיחת שדה התעופה של בילונד, שהוא נמל התעופה השני בגודלו בדנמרק.

בעיירה ממוקם פארק הלגולנד הראשון, לגולנד בילונד, אשר נפתח ב-1968 ומושך שני מיליון מבקרים בשנה. אטרקציות נוספות הנמצאות בעיירה כוללות את ללנדיה, פארק המים השני בגודלו בסקנדינביה, ומרכז המבקרים של לגו הנקרא Lego House.

== היסטוריה ==
בשנת 1916, אולה קירק כריסטיאנסן, שהקים מאוחר יותר את קבוצת לגו, קנה את חברת בילונד מכונות נגרות מנגר העיירה Steffen Pedersen, שהקים אותה במקור ב-1895. העסק הקים בתים מעץ בקיץ וייצר רהיטים בחורף. אולה השקיע בעיירה, הקים מחלבה חדשה וכנסייה כמה קילומטרים דרומית לעיר.

בשנת 1924, לאחר השרפה הגדולה שכילתה את ביתו ובית המלאכה שלו, קירק כריסטיאנסן בנה בית ברחוב Hovedgaden בבילונד עם שני אריות אבן שהוצבו בכניסה. בשל השפעת השפל הגדול, לאנשים בעיירה לא היה כסף לבנות בתים, ולכן בשנת 1932, הוא החל לייצר פריטים שימושיים כגון קרשי גיהוץ, סולמות וצעצועים מיניאטוריים. הצעצועים הפכו למוצר העיקרי של העסק ובשנת 1934, הוא קרא למפעל הצעצועים "לגו".

בשנת 1942, במהלך הכיבוש הגרמני הנאצי של דנמרק במלחמת העולם השנייה, נהרס מפעל הלגו המקורי בשריפה, אך מיד הוקם חדש. ב-1946 הוארכה מסילת הרכבת מגרינדסטד למפעל לגו. באותה שנה רכשה חברת לגו מחברה אנגלית מכונת יציקת פלסטיק. לבני לגו מפלסטיק שוחררו לראשונה מהמפעל בשנת 1949 ולקראת סוף שנות ה-50 המפעל הפסיק לייצר צעצועי עץ.

בין שנות ה-70 ל-2006, אוכלוסיית בילונד עלתה בחדות ל-6,020, כתוצאה מהייצור במפעלי לגו, ומפיתוח ענף התיירות בעיירה. גם כמה חברות בענף התעופה נפתחו.

== תיירות ==
בילונד היא יעד תיירותי פופולרי למשפחות. הרבה מהאטרקציות של העיירה מחוברות על ידי שביל פלייליין, שנועד לספק לתיירים שביל בטוח וידידותי לילדים ברחבי העיירה.
Lego House, מרכז מבקרים בבילונד
אטרקציה נוספת למבקרים, Lego House נפתחה בספטמבר 2017. המבנה עוצב ותוכנן על ידי Bjarke Ingels Group, והוא נראה כמו ערימת קוביות לגו, כאשר הקוביות כוללות מסעדות, אזורי משחק וכו'.

בבילונד נמצא גם ללנדיה, פארק המים הגדול ביותר בסקנדינביה. הוא ממוקם קרוב ללגולנד וכולל פארק מים בסגנון טרופי בשם אקוודום (ממלכת המים) ופעילויות פנאי אחרות, כגון באולינג, החלקה על הקרח ומיני גולף. במרכז העיר קיים גם מוזיאון לבובות דובונים, והוא ממוקם בביתו לשעבר של גודפרד קירק כריסטיאנסן.

==קישורים חיצוניים==
* 

קטגוריה:יוטלנד: ערים
מוזיאון אפרו ברזיל

מוזיאון אפרו-ברזיל (Museu Afro Brasil) הוא מוזיאון להיסטוריה, אמנות ואתנוגרפיה המוקדש למחקר, שימור ותצוגה של חפצים ויצירות הקשורות לתחום התרבותי של אנשים שחורים בברזיל. זהו מוסד ציבורי המוחזק על ידי המזכירות לתרבות של מדינת סאו פאולו ומנוהל על ידי אגודת Museu Afro Brasil . המוזיאון ממוקם בפארק Ibirapuera, פארק עירוני מרכזי בסאו פאולו .

המוזיאון שנפתח בשנת 2004, מכיל כ-6000 פריטים ויצירות כולל ציורים, פסלים, תמונות, מסמכים וארכיונים שנוצרו בין המאה ה-15 לימינו. פריטי המוזיאון כוללת יצירות רבות מתחום התרבות האפריקאית ואפרו-ברזילאי, החל נושאים ונושאים כמו דת, עבודה ואמנות ועד לתפוצות אפריקה ועבדות. הוא מתאר את המסלול ההיסטורי וההשפעות האפריקניות בברזיל ואת בניית החברה הברזילאית. המוזיאון מציע גם מגוון רחב של פעילויות תרבותיות וחינוכניות, תערוכות זמניות, ומכיל תיאטרון וספרייה מיוחדת.

ביתן Manoel da Nóbrega, שתוכנן על ידי אוסקר נימאייר ב-1959, שוכן במוזיאון.
==גלריה==

<gallery widths="160px" heights="160px" perrow="5">
Artur Timóteo da Costa - Estudo de Cabeças.jpg|Artur Timóteo da Costa<br />Study of the Craniums
Joaquim José da Natividade - Bandeiras da Procissão de Cristo.jpg|Joaquim José da Natividade<br />Bandeiras da Procissão de Cristo
Santa Ifigênia - MG, séc. XVIII.jpg|Santa Ifigênia
Jacques Etienne Arago - Castigo de Escravos, 1839.jpg|Jacques Etienne Arago<br />עניישה של עבדים
Deusa Attie - Costa do Marfim.jpg|האלה האפריקאית אטי
</gallery>

==ראו גם==
* אפרו-ברזילאים
* עבדות בברזיל
* ביטול העבדות בברזיל
* דמוגרפיה של ברזיל

==קישורים חיצוניים==
* 

קטגוריה:ברזיל: היסטוריה
קטגוריה:ברזיל: עבדות
קטגוריה:ברזיל: מוזיאונים
קטגוריה:סאו פאולו: מבנים
קטגוריה:סאו פאולו: תרבות
עדה ליכטמן

עדה ליכטמן (במקור פישר, בפולנית: Ada Lichtman; בינואר 1915 – 1993) הייתה ניצולת שואה ישראלית, אחת הניצולות בבריחה ממחנה ההשמדה סוביבור ב-14 באוקטובר 1943.

== ביוגרפיה ==
=== חייה במחנות ===
עדה גורשה לראשונה להרובישוב (Hrubieszów). כך היא דיווחה על המחנה: "הרובישוב מוקפת בגדר תיל. בכל ארבע הפינות יש מגדלי שמירה ושומרים חמושים עם מקלעים". למחרת עם עלות השחר, היא וחבריה נלקחו לתחנת הרכבת ואז הועלו וצופפו בקרונות בקר. אמרו להם שיישלחו לאוקראינה, אבל כשהרכבת עצרה הבחינו על תחנת הרכבת בשלט SS Sonderkommando Sobibór. מתוך 8,000 האסירים מהרובישוב רק שלושה שרדו, עדה ועוד שתי נערות צעירות. הן קיבלו עבודה ככובסות. ביום הגעתן הביאו שני אסירי המחנה, בליווי חייל, שני סלי בגדים מלוכלכים שורצי כינים. הלילה הראשון היה עבורה סיוט, שכן היא שמעה, בין היתר, שומרים אוקראינים אונסים נערות צעירות לפני ששלחו אותן למוות.

המכבסה הייתה ממוקמת ליד צריף מגורים. עדה סיפרה כי יום אחד ראתה שני אנשים נושאים אלונקה שעליה שוכבת יולדת בצירים. לאחר זמן מה קצין האס אס גוסטב ואגנר, סגן מפקד המחנה, היה ליד האם הטרייה. הוא קרא אליו את קלאט, אחד מהמשמר האוקראיני והושיט לו חבילה, שקלאט לקח לשירותים. האם הועברה למחנה 3. כמה ימים לאחר מכן, נראתה גופת תינוק צפה בתעלת הניקוז.

=== בריחה ומנוסה ===
עדה הייתה אחת הבודדות שהוכנסו בסוד הבריחה. המשימה של הנשים שעבדו במכבסה הייתה לגנוב כמה שיותר תחמושת מהבתים שבהם התגוררו אנשי ה-אס אס כמו כן היה עליהן לספק לבורחים תחתונים ובגדים נקיים. לאחר שהצליחה גם היא לברוח בהצלחה שוטטה ביער עם שלוש בנות: אוּלה שטרן, קאתי ורות. מאוחר יותר הצטרפו אליהן כמה אנשים ולאחר מספר ימים של מסע קשה הם נתקלו במחנה הפרטיזנים. כמה מהם נשארו בכפר סמוך, אבל עדה רצתה להתרחק כמה שיותר מסוביבור. הפרטיזנים עזרו לאישה המוחלשת, שבכך ניצלה.

=== חייה המאוחרים יותר ===
במחנה הכירה את יצחק ליכטמן, לו נישאה לימים. יצחק ועדה עלו לישראל ב-1950. הדמויות שלהם הופיעו בסרט הבריחה מסוביבור משנת 1987. קודם לכן ערך איתם ראיון ריכרד רשקה, התסריטאי של הסרט, והראיון התפרסם בספר בעל אותו השם. עדה ליכטמן הופיעה כעדה במשפט אייכמן ב-28 באפריל 1961.

== לקריאה נוספת ==
* ריכרד רשקה: Flucht aus Sobibor. Bleicher Verlag, Gerlingen 1998. .
* ז'יל שלביס: Vernichtungslager Sobibor. Unrast-Verlag, המבורג/מינסטר 2003. .
* http://www.theverylongview.com/WATH/testimonies/lichtman.htm

קטגוריה:יהודיות פולניות
קטגוריה:אסירים במחנה ההשמדה סוביבור
קטגוריה:בורחים מכליאה על ידי גרמניה הנאצית
קטגוריה:ניצולות השואה
קטגוריה:ישראליות שנולדו ב-1915
קטגוריה:ישראלים שנולדו ב-1915
קטגוריה:ישראליות שנפטרו ב-1993
קטגוריה:ישראלים שנפטרו ב-1993
המייל הקסום (סרט, 1988)

המייל הקסום (באנגלית: Miracle Mile) הוא סרט קולנוע אפוקליפטי אמריקאי מ-1988. הסרט מספר אודות מוזיקאי בלוס אנג'לס שמגלה באקראי שמלחמה גרעינית עומדת לפרוץ, ועל ניסיונו להציל את אהובתו בזמן. הסרט קרוי על שם שכונת מירקל מייל שם מתרחש רוב הסרט.

== עלילה ==
הארי, נגן טרומבון בן 30, מגיע ללוס אנג'לס להופעה עם התזמורת שלו באודיטוריום פאן-פסיפיק, ומכיר את ג'ולי במוזיאון בורות הזפת בלה בריאה. הם מתאהבים, מבלים את היום ביחד, וקובעים להפגש שוב בחצות לאחר המשמרת של ג'ולי בבית קפה על שדרת מירקל מייל.

הפסקת חשמל במלון של הארי גורמת לכך שהשעון המעורר שלו לא עובד, והוא מגיע אל בית הקפה לפנות בוקר ומגלה שג'ולי כבר עזבה. לאחר שלא ענתה לטלפון ובעודו מחכה שתתקשר אליו בחזרה, הוא עונה לצלצול בטלפון הציבורי: חייל שמשרת בכנף הטילים בבסיס מינוט שבדקוטה הצפונית, שניסה להתקשר אל אביו במספר דומה, מודיע לו שתוך 50 דקות ארצות הברית תפתח במתקפה גרעינית על ברית המועצות. הטלפון נקטע כאשר החייל נתפס ונורה בידיו מפקדיו. הארי, שלא בטוח אם זו מתיחה או אמיתי, מבשר ליתר יושבי בית הקפה את מה ששמע, והם יוצאים אל נמל התעופה הבין-לאומי של לוס אנג'לס במטרה לטוס אל אנטארקטיקה לפני שהסובייטים ירו טילים גרעיניים בחזרה. במקביל, אחת מלקוחות בית הקפה, לאנדה – סוכנת מניות בעלת קשרים – מגלה כי פוליטיקאים מוושינגטון בדרכם לחצי הכדור הדרומי, מה שמאשרר את טענתו של הארי, ומארגנת מסוק ממנחת של גורד שחקים במירקל מייל שייקח ציוד ומזון אל נמל התעופה.

בדרך אל נמל התעופה, הארי נוטש את הרכב הנוסע ותופס טרמפ עם וילסון – גנב במנוסה – ולאחר היתקלות עם המשטרה שנגמרת בפיצוץ תחנת דלק, הם מגיעים אל ג'ולי. הארי מעיר את ג'ולי ויחד הם אל הולכים אל המנחת בגורד השחקים שם מכרים של לאנדה מארגנים ציוד ואספקה, אולם לא נמצא טייס מסוק. הארי מחפש טייס ברחבי העיר המתעוררת, ולבסוף מוצא אחד במכון כושר ליד. במקביל, השמועה אודות המלחמה הגרעינית נפוצה ברחבי העיר, וכאוס מתחיל להשתולל עם הנץ החמה.

לבסוף, הארי וג'ולי מצליחים לחזור אל מנחת המסוקים בגורד השחקים, אולם זה מאוחר מדי: מעט לאחר המראת המסוק, טיל גרעיני פוגע בסביבת לוס אנג'לס ופעימה אלקטרומגנטית גרעינית משביתה את מנועי המסוק שצולל ומתרסק אל בורות הזפת בלה בריאה, שם הארי וג'ולי הכירו ביום שלפני כן. המסוק מוצף ושוקע בבוץ הטובעני, והזוג מוצאים את מותם. 

== שחקנים ==
* אנתוני אדוארדס – הארי וורשלו
* מייר וינינגהם – ג'ולי פיטרס
* ג'ון אגאר – איוון פיטרס
* לו הנקוק – לוסי פיטרס
* מיקלטי ויליאמסון – וילסון
* דניס קרוסבי – לאנדה
* קורט פולר – גרסטד
* בריאן תומפסון – טייס מסוק

== ביקורת ==
הסרט זכה לביקורות טובות ממבקרים שונים ביניהם רוג'ר איברט.

== ראו גם ==
* מלחמה גרעינית
* המלחמה הקרה

== קישורים חיצוניים ==

קטגוריה:סרטים אפוקליפטיים
קטגוריה:המלחמה הקרה בתרבות ובאמנות
קטגוריה:סרטי 1988
קטגוריה:סרטים אמריקאיים
פאלקסצייטונג

פאלקסצייטונג היה הביטאון הרשמי של הבונד, שיצא לאור ביידיש בוורשה, בתקופת הרפובליקה הפולנית השנייה, בין 25 בנובמבר 1921 ל־22 בספטמבר 1939 ולאחר מכן בין פברואר 1946 לינואר 1949.

בין השנים 1923 - 1926 העיתון הופיע תחת השמות די "נייע צייט" (זמנים חדשים), "אונזער צייט" (הזמן שלנו), "אונזער פאלקסצייטונג" (עיתון העם שלנו), "נייע פאלקסצייטונג" (עיתון העם החדש) ולאחר מכן "פאלקסצייטונד" (עיתון העם).<ref></ref>

העיתון מומן מכספי הבונד בתוספת תרומות שהגיעו באופן לא סדיר מארצות הברית ובמידה מועטה מפרסומות.

בשנתו הראשונה, "פאלקסצייטונד" יצא לאור כשבועון ובין השנים 1922 - 1939 כעיתון יומי.

בין השנים 1922 - 1925 העיתון הופץ ששה ימים בשבוע. בשנת 1925 הוחלט להוציאו לאור גם בשבת, למרות התנגדותם של החוגים הדתיים. בעיתון היו בין ארבעה לשמונה עמודים ותפוצתו נעה בין 10,000 ל-18,000 עותקים.

העיתון שיקף את הדעות האנטי קומוניסטיות והאנטי ציוניות של הבונד וקידם את האידאולוגיה הסוציאליסטית החילונית שלו בקרב הפועלים דוברי היידיש. הוא דיווח על מדיניותה של פולין ועל הדיונים שהתקיימו בהסֵיְים, הבית התחתון של הפרלמנט הפולני, אך גם על נושאים שנגעו ישירות לקהילה היהודית בפולין.

ה"פאלקסצייטונג", הקדיש מקום נרחב לסיקור פעילות ציש"א (ביידיש: צענטראַלער יידישער שול-אָרגאַניזאַציע אין דער פוילישער רעפובליק) "ארגון בתי הספר היידים המרכזי ברפובליקה הפולנית" שהבונד נמנה בין מקימיו.<ref></ref> <ref></ref>

בשנת 1936 התפרסמו בו מאמרים שביקרו נחרצות את תוכנית האווקואציה של זאב ז'בוטינסקי.<ref></ref>

בנוסף לכתבות ולמאמרים בעלי אופי פוליטי ואידאולוגי, העיתון פרסם מוסף לתרבות, מדע וטכנולוגיה ובו כתבות על אירועי תרבות בשפת היידיש וקטעים מיצירותיהם של סופרי יידיש כגון יצחק לייב פרץ, איציק מנגר ושלום אש, שבועון לילדים בשם "קליינע פאלקס צייטונג", בין השנים 1922 - 1926, מוסף לנוער "די נייע יוגנד" (הנוער החדש), בחודשים אפריל – אוגוסט 1922 ומדור מיוחד לנשים "פֿרויען ווינקל" (פינת האישה), בשנת 1930, שסיקר בין היתר את פעילותן של הנשים במסגרת הבונד.<ref></ref>

הגיליון האחרון של "פאלקסצייטונד" הופיע ב-22 בספטמבר 1939 ימים ספורים לאחר כיבוש פולין בידי גרמניה הנאצית וברית המועצות.

העיתון "פאלקסצייטונד" חידש את פעילותו בשנת 1946, כאשר יצא לאור פעם בשלושה עד ארבעה שבועות. כתבו בו בין היתר על התחדשות החיים היהודיים בפולין, על המצב בפלשטינה, ופרסמו זיכרונות של שורדי שואה לצד שירה ופרוזה של סופרי יידיש וסופרים אחרים וביניהם יוסף אופטושו, משה קוּלבַּק, מלך ראַוויטש, לב טולסטוי, אפטון ביל סינקליי.<ref></ref>

העיתון הפסיק להופיע בשנת 1949 לאחר פירוק הבונד בלחץ המפלגה הקומוניסטית הפולנית.

עותקים של העיתון שהופיעו בפולין בין השנים 1946 – 1949 נשמרים בספרייה הלאומית של פולין ומהווים בסיס למחקרים רבים על חיי היהודים בפולין בתקופה הזאת.<ref></ref>

==ראו גם==
* הבונד

==הערות שוליים==

קטגוריה:עיתונים ביידיש
קטגוריה:כתבי עת ביידיש
קטגוריה:יהדות ורשה
קטגוריה:פולין: עיתונים
Pokémon Horizons

Pokémon Horizons (בתרגום מילולי לעברית: פוקימון אופקים, נקראת ביפן: מפלצות כיס: המסע של ליקו ורוי – ポケットモンスター: リコとロイの旅立) היא סדרת אנימה שנוצרה כחלק מזיכיון "פוקימון" מבית נינטנדו. הסדרה נחשבת כהמשך של סדרת האנימה "פוקימון".<ref></ref> הסדרה שודרה לראשונה ביפן ב-14 באפריל 2023 בערוץ TV Tokyo ובישראל ב-14 באפריל 2024 בערוץ הילדים. הסדרה בוימה על ידי סאורי דאן ביחד עם דאיקי טומיאסו כמפיק בפועל, טאטסו יאג'ימה כבמאי משני ו כאחראי תסריט. דמויות הסדרה עוצבו על ידי ראי יאמאזאקי ופסקול הסדרה הולחן על ידי .

הסדרה מבוססת על המשחקים "פוקימון שני וארגמן". הסדרה כבר לא מתמקדת בדמותו של אש קטצ'אם, אלא בשתי דמויות חדשות בשם ליקו, ילדה ממחוז פלדאה העונדת תליון מסתורי<ref></ref><ref></ref> וברוי, ילד ממחוז קאנטו המחזיק באמתחתו פוכדור מסתורי.<ref></ref> דמויות נוספות כוללות את חוקר הפוקימונים פריד ואת שותפו, קפטן פיקאצ'ו.<ref></ref><ref></ref>

נעימת הפתיחה של הסדרה ביפן נקראת "יומן הלב הפועם" (ドキメキダイアリー, Dokimeki Daiarī) ומבוצעת על ידי הזמרת היפנית .

== דמויות ==
=== דמויות ראשיות ===
ליקו: הדמות הראשית בסדרה, ילדה ביישנית ומנומסת אשר מקבלת מסבתה תליון מסתורי. בהמשך, מתגלה שבתליון נמצא טראפגוס - פוקימון שמציל את ליקו ממצבים מסוכנים. השותפה שלה היא ספריגטיטו (שבהמשך מתפתחת לפלוראגטו), אותה היא מקבלת בתחילת הסדרה. בהמשך הסדרה היא תופסת האטנה, שבהמשך מתפתחת להאטרם. היא מצטרפת לבולמי הוולט העולים כדי לדעת עוד על התליון שקיבלה מסבתה. 

רוי: ילד הרפתקן ושובב אשר מצטרף לבולמי הוולט העולים בעיקר בזכות ליקו. מצא בעבר פוכדור עתיק, אך הוא לא ידע מה הפוכדור עושה. באחד הקרבות של המתקלים החשמליים נגד החוקרים, הפוכדור נפתח ויוצא ממנו רייקוואזה בצבע שחור, מה שגורם לחוקרים לפרוש מהקרב ולעלות סקרנות במוחו של רוי. רוי אוהב את הספרים שאבא של ליקו מביא, אבל יום אחד הוא מוצא ספר בשם "ההרפתקן הקדום" אשר אהב בילדותו וגילה שם שלהרפתקן הקדום היו שישה פוקימונים. לכל אחד מהם יש כוח אחר שעזר לו. ליקו ורוי מבינים שהם כבר נחשפו לשני פוקימונים של ההרפתקן: ארבוליבה ורייקוואזה. מכאן, הם מבינים שעליהם למצוא את כל הפוקימונים של ההרפתקן ולתפוס אותם בפוכדורים העתיקים. הפוקימנים שלו הם פיוקוקו וקילוואטרל. 

פריד: פרופסור לפוקימונים ומנהיג בולמי הוולט. הפוקימנים שלו הם: צ'ריזארד וקפטן פיקאצ'ו.

== הפצה ==
ב-16 בדצמבר 2022 חברת "פוקימון" הכריזה שסדרת אנימה חדשה תעלה לאוויר ביפן ב-14 באפריל 2023 מיד לאחר שסדרת ספיישל בת 11 פרקים שמסכמת את מסעו של אש קטצ'אם (דמות הפרוטגוניסט בסדרה מאז תחילחתה) תשודר.<ref></ref> קדימון ראשון לסדרה שוחרר ב-3 במרץ 2023 יחד עם תאריך שידור הסדרה.<ref></ref>

==קישורים חיצוניים==

* 

== הערות שוליים ==
פיגוע הירי בקו 25

פיגוע הירי בקו 25 היה פיגוע ירי שבוצע בקו 25 בגבעה הצרפתית בירושלים, ובו נרצחו 2 נערים יהודים ונפצעו מעל 48 אנשים, הפיגוע בוצע על ידי הג'יהאד האיסלאמי הפלסטיני.

==הפיגוע==
צומת הגבעה הצרפתית נמצאת מכיוון צפון-מזרח מקו התפר, ומהווה הצטלבות של דרך עוזי נרקיס (הסלול מכיוון צפון לדרום, ועובר בין חלקה המזרחי של ירושלים ומערבה) עם כביש מספר 1 (הסלול ממזרח למערב). באזור כבר היו בעבר מספר פיגועי ירי נגד כלי רכב ישראלים.<ref></ref>

דקות אחדות לפני השעה 16:00 אחה"צ, בשעה 15:50, עמד על המדרכה בצומת הגבעה הצרפתית המחבל חאתם שוויקי, בן 24 מחברון, המחזיק בתעודת זהות של הרשות הפלסטינית. מכיוון המדרכה המחבל ירה לעבר אוטובוס קו 25 שעבר בצומת, והגיע מכיוון צפון משכונת נווה יעקב.

בפיגוע נרצחו [https://laad.btl.gov.il/Web/He/TerrorVictims/Page/Default.aspx?ID=38873 מנשה מני רגב] בן 14 תושב שכונת רמות אלון שבירושלים והנערה [https://laad.btl.gov.il/Web/He/TerrorVictims/Page/Default.aspx?ID=38874שושנה רחל בן ישי] בת 16 מהעיר ביתר עילית.
==קישורים חיצוניים==
* 
== הערות שוליים ==

25, קו
קו 25
25, קו
קטגוריה:ירושלים: פיגועי ירי
קטגוריה:רצח ילדים באינתיפאדה השנייה
25, קו
25, קו
25, קו
Princess Diana

"Princess Diana" הוא שיר של הראפרית האמריקאית אייס ספייס. זו הרצועה השנייה במיני-אלבום הבכורה שלה, Like..?, שיצא לאור ב-20 בינואר 2023, באמצעות 10K Projects וקפיטול רקורדס. רמיקס בהשתתפות ניקי מינאז' יצא לאור כסינגל ב-14 באפריל 2023, ונכלל מאוחר יותר בהוצאה מחודשת של המיני-אלבום.

==רקע==
אייס ספייס הוציאה את הסינגל "Munch (Feelin' U)" באוגוסט 2022. הוא הפך לוויראלי ברשתות החברתיות והיה לשיר הפריצה שלה.<ref></ref><ref></ref> הצלחתו הובילה לחתימתה בחברות התקליטים 10K Projects וקפיטול רקורדס. בנובמבר 2022 החלו השוואות של אייס ספייס לדיאנה, נסיכת ויילס החלו להפוך לוויראליים ברשת החברתית טוויטר.<ref name=":0"></ref><ref></ref> מאוחר יותר באותו החודש, הודיעה אייס ספייס בראיון לפודקאסט Rap Caviar על מיני-אלבום הבכורה שלה, שכלל את "Munch (Feelin' U)", לצד שני סינגלים אחרים ושלושה שירים שטרם פורסמו, כשאחד מהם הוא "Princess Diana", כקריצה לממים על אייס ספייס.<ref></ref>

== הוצאה ==
"Princess Diana" יצא כחלק מהמיני-אלבום Like..?, ב-20 בינואר 2023. המיני-אלבום הוא הפרויקט הראשון של אייס ספייס תחת חברות התקליטים 10K Projects וקפיטול רקורדס.<ref></ref> במרץ 2023 ביצעה את שירי האלבום בפסטיבל Rolling Loud שבקליפורניה, עם "Princess Diana" כשיר הפתיחה.<ref></ref><ref></ref> במהלך הופעתה, הביעה את הערצתה לראפרים ליל ויין וניקי מינאז', ששניהם היו על הבמה לפניה. היא אמרה לקהל: "אני עומדת על אותה הבמה עשליל ויין והאלילה שלי ניקי מינאז' היו עליה לפני פחות מ-24 שעות, החיים שלי מטורפים".<ref></ref>

מינאז' הגיבה להתייחסותה של אייס ספייס באינסטגרם, והגיבה על תמונה ששיתפה אייס ספייס של עצמה ב-Rolling Loud. היא החמיאה לה על ידי שימוש במילים של "Princess Diana" כדי לקרוא לה "נסיכת ראפ".<ref></ref> האינטראקציות ביניהן עוררו ספקולציות כי השתיים שיתפו פעולה ברמיקס ל-"Princess Diana".<ref></ref> ב-14 באפריל, הרמיקס פורסם להורדה דיגיטלית וסטרימינג באמצעות 10K Projects, קפיטול רקורדס ו-Heavy on It. Heavy on It היא חברת תקליטים של מינאז', מה שמצביע על כך שאייס ספייס חתמה על עסקת הקלטות עם מינאז'; הסינגל הוא ההוצאה הראשונה בחברת התקליטים.<ref></ref><ref></ref> הווידאו קליפ לשיר הוקרן בבכורה ביוטיוב ב-14:00 UTC ב-14 באפריל 2023, והציג הופעות של שתי הראפריות.<ref></ref>

== ביקורות ==
=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|100 השירים הטובים ביותר של 2023: בחירות הצוות
|13
|<ref></ref>
|}

== מיקומי שיא ==

== קישורים חיצוניים ==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי אייס ספייס
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי אייס ספייס
קטגוריה:שירים שנכתבו על ידי ניקי מינאז'
קטגוריה:שירי מוזיקת דריל
קטגוריה:שירים על ידוענים
קטגוריה:שירים על נסיכות
קטגוריה:סינגלים בהוצאת קפיטול רקורדס
Miles Away (שיר של Years Around the Sun)

Miles Away (בעברית: רחוק מאוד) הוא סינגל של הלהקה האמריקאית Years Around the Sun אשר יצא לאור ב-4 באפריל 2010 כחלק מהאלבום Castles In The Sky.

== רקע ==
השיר בוצע על ידי הלהקה האמריקאית Years Around the Sun , ויצא לאור ב-4 באפריל 2010 כחלק מהאלבום Castles In The Sky<ref></ref>. בשנת 2019 הוא נכלל באלבום "25 שנה של מוזיקה" של גלגלצ.

== הגרסה האקוסטית ==
ב-24 באוגוסט 2010, הוציא הלהקה את הגרסה האקוסטית לשיר<ref></ref>, אשר צברה מעל ל-8 מיליון השמעות בספוטיפיי<ref></ref>.

== קמפיין From Where You'd Rather Be ==
וידאו קליפ לשיר נוצר בידי טיילור סטיל , ויצא לאור ב-20 בספטמבר 2010, כחלק מקמפיין בשם "From Where You'd Rather Be" של מותג הבירה, קורונה. בקליפ מוצגים קטעים מצולמים מטיול שערכו סטיל וחבריו במקסיקו<ref></ref><ref></ref><ref></ref>.

ב-17 בינואר 2012 יצא קליפ נוסף של השיר בהפקת טיילור סטיל וקורונה<ref></ref><ref></ref>.

== קישורים חיצוניים ==

* 
* 

== הערות שוליים ==
זהות ויינשטיין-ארונסיין

זהות ויינשטיין-ארונסיין שידועה גם כזהות הדטרמיננטה של סילבסטר קובעת שאם <math>A \in M_{m \times n}(F)</math> היא מטריצה עם m שורות ו-n עמודות, ו-<math>B \in M_{n \times m}(F)</math> היא מטריצה עם n שורות ו-m עמודות, אזי הדטרמיננטה מקיימת
<math display="block">\det(I_m + AB) = \det(I_n + BA)</math> 
כאשר <math>I_k</math> היא מטריצת היחידה מסדר k.

נוסחה זו שימושית כאשר n הוא מספר גדול ו-m קטן משמעותית ממנו, ורוצים לחשב דטרמיננטות מהסוג הנ"ל במחשב, שכן הסיבוכיות של חישוב נומרי של דטרמיננטה של מטריצה ריבועית מסדר k הוא <math >\mathcal O(k^3)</math>.

== הוכחה ==

נשים לב, שלפי כללי דטרמיננטה של מטריצת בלוקים: 
<math display="block">\det(I_m + AB) = \det \begin{bmatrix} I_m + AB & 0 \\ B & I_n \end{bmatrix}</math>
אבל את מטריצת הבלוקים אפשר לכתוב כמכפלת מטריצות:
<math display="block">\begin{bmatrix} I_m + AB & 0 \\ B & I_n \end{bmatrix} =
 \begin{bmatrix} I_m & A \\ 0 & I_n \end{bmatrix} 
\begin{bmatrix} I_m & -A \\ B & I_n \end{bmatrix}
= X \cdot Y</math>
כעת נעזר בכפליות הדטרמיננטה: <math display="block">\det(XY) = \det(X)\det(Y) = \det(Y)\det(X) = \det(YX)</math>
ברם,
<math display="block">Y X = \begin{bmatrix} I_m & -A \\ B & I_n \end{bmatrix} \begin{bmatrix} I_m & A \\ 0 & I_n \end{bmatrix} =
\begin{bmatrix} I_m & 0 \\ B & I_n + BA \end{bmatrix}
</math>
אבל שוב מחישוב דטרמיננטה של מטריצת בלוקים נקבל
<math display="block">
\det\begin{bmatrix} I_m & 0 \\ B & I_n + BA \end{bmatrix} = \det(I_n + BA)</math>

ואם נסכם הכל:<math display="block">\det(I_m + AB) = \det\begin{bmatrix} I_m + AB & 0 \\ B & I_n \end{bmatrix} = 
\det\begin{bmatrix} I_m & 0 \\ B & I_n + BA \end{bmatrix} = \det(I_n + BA)</math>

מש"ל.

== קישורים חיצוניים ==

* 

קטגוריה:דטרמיננטות
קטגוריה:משפטים באלגברה ליניארית
גברת דייוויס

גברת דייוויס (Mrs. Davis) היא סדרת טלוויזיה אמריקאית מסוג מדע בדיוני שנוצרה על ידי טארה הרננדז ודיימון לינדלוף עבור שרות הסטרימינג Peacock . בסדרה מככבת בטי גילפין כנזירה המשתמשת באמונתה כדי להשתלט על טכנולוגיה של בינה מלאכותית בשם גברת דייוויס. עוד בסדרה משחקים מרגו מרטינדייל, דייוויד ארקט ואליזבת מארוול. הסדרה הוקרנה בבכורה ב-South by Southwest (SXSW) ב-11 במרץ 2023, לפני הופעת הבכורה שלה ב-Peacock ב-20 באפריל 2023.<ref></ref><ref></ref>

== רקע ==
אמונה וטכנולוגיה סותרות זו את זו כאשר נזירה מתעמתת עם בינה מלאכותית יודעת כל ויכולה בשם גברת דייוויס.

== דמויות ==
=== ראשיות ===
* בטי גילפין בתור הנזירה סימון, לשעבר אליזבת, נזירה הנאבקת בבינה מלאכותית
* ג'ייק מקדורמן בתפקיד ווילי, חבר לשעבר של סימון שמתנגד ל-AI איתה
* אנדי מקווין בתפקיד ג'יי, בעלה של סימון

=== שחקנים אורחים ===
* בן צ'פלין בתור ארתור שרדינגר
* מרגו מרטינדייל בתור הנזירה האחראית של סימון
* דייוויד ארקט בתור מונטי, אביה של סימון
* אליזבת מארוול בתור סלסט, אמה של סימון
* כריס דיאמנטופולוס בתור JQ, בן ברית של ווילי שגם פועל נגד ה-AI
* אשלי רומאנס
* קטיה הרברס בתור מתילד לפלור
* טום ולאשיהה בתור הנס זיגלר

== פרסים ומועמדויות ==
{| class="wikitable"
!שנה
!פרס
!קטגוריה
!מועמד (ים)
!תוצאה
!מקורות
|-
! rowspan="3" |2023
! rowspan="3" |פרסי TCA
|הישג יוצא דופן בסרט, מיני-סדרה או ספיישל
| rowspan="2" |"גברת דייוויס"
|
| rowspan="3" |<ref></ref>
|-
|תוכנית חדשה יוצאת דופן
|
|-
|הישג אישי בדרמה
|בטי גילפין
|
|-
! rowspan="3" |2024
!פרס אמי האמנותי
|עריכת הסאונד הטובה ביותר במיני סדרה או סדרת אנתולוגיה, סרט או ספיישל
|בריאן פרקר, קריסטן הירלינגר, נתן אפסטיישן, רולנד תאי, מאט דקר, סם לואיס, סם מונוז, אלן האוויר וננסי פארקר
|
|<ref></ref>
|-
!פרס סאטורן
|הצגת הטלוויזיה הטובה ביותר
|"גברת דייוויס"
|
|<ref></ref>
|-
!פרס אינדפנדנט ספיריט
|ההופעה הראשית הטובה ביותר בסדרה חדשה עם תסריט
|בטי גילפין
|
|<ref></ref>
|}

==קישורים חיצוניים==

== הערות שוליים ==

קטגוריה:האחים וורנר: סדרות טלוויזיה
קטגוריה:Peacock: תוכן מקור
קטגוריה:תוכניות טלוויזיה באנגלית
שארל השני, רוזן אלנסון

שארל השני, רוזן אלנסון, המכונה "הגדול" (בצרפתית: Charles II d'Alençon; 1297 – 26 באוגוסט 1346) היה רוזן אלנסון ורוזן פרשה (1325 &#x2013; 1346), וכן רוזן שארטר ורוזן ז'ואיני (1335 &#x2013; 1336) כבעלה של ז'ואן מז'ואיני.

== ביוגרפיה ==
שארל היה בנם השני של שארל, רוזן ולואה ואשתו הראשונה מרגריט, רוזנת אנז'ו, ואחיו של פיליפ השישי, מלך צרפת. באפריל 1314 התחתן עם ז'ואן מז'ואיני שירשה את אביה ז'אן השני כרוזנת ז'ואיני בשנת 1335, אך היא מתה ב-2 בספטמבר 1336. לא היו להם ילדים. שארל ערך את הופעת הבכורה שלו בגיין בהוראת אביו והפגין אומץ רב במצור הראשון שלו.

עם מות אביו ב-16 בדצמבר 1325 קיבל שארל את רוזנות אלנסון, את אדמות שמפרון, שאטונאף-אן-תימרה וסנונש, וכן את יער פרשה, בהתאם להסכם שערך אביו.

אחיו פיליפ הפך למלך צרפת ב-1328, אך אדוארד השלישי, מלך אנגליה תבע את הכתר וסירב להישבע אמונים. פיליפ מינה את שארל לוטננט גנרל של הממלכה ושלח אותו לדכא מרד בסנטה, שעוררו האנגלים. הוא כבש את סנטה ועוד כמה מעוזים.

שארל נכנס למלחמת הירושה הברטונית ב-1340, ולאחר מכן נהרג בקרב קרסי. כמו אביו, הוא נקבר בכנסייה שנהרסה כעת של קובנט דה ג'קובינים בפריז; הדמות שלו מוצגת כעת בבזיליקת סן-דני.

את נחלותיו ירש אותו בנו הבכור שארל השלישי.

== משפחתו ==
באפריל 1314, הוא התחתן תחילה עם הרוזנת ז'ואן מז'ואיני. לא היו להם ילדים.

בדצמבר 1336, לאחר מות אשתו הראשונה, נישא שנית למריה דה לה סרדה אי לארה, בתו של פרננדו דה לה סרדה, לורד לארה. היו להם הילדים הבאים:

# שארל השלישי, רוזן אלנסון (1337 &#x2013; 5 ביולי 1375), מונה לארכיבישוף של ליון בשנת 1365. 
# פיליפ מאלנסון (1338 &#x2013; 1397, רומא), מונה לבישוף של בובאה ב-1356, לימים קרדינל, ארכיבישוף רואן, הפטריארך הלטיני של ירושלים, הפטריארך של אקוויליה, והבישוף של אוסטיה וסבינה
# פייר השני, רוזן אלנסון (1340 &#x2013; 20 בספטמבר 1404), נישא למארי שמאלאר, הויסקונטית מבומון-או-מיין.
# איזבל מאלנסון (1342 &#x2013; 3 בספטמבר 1379), הפכה לנזירה.
# רובר, רוזן פרשה (1344 &#x2013; 1377), , נישא ב-5 באפריל 1374 לז'אן מרואן, בתו של ז'אן הראשון, הוויקונט מרואן.

== שלט האצולה ==
<gallery class="center" width="125" heights="150">
Image:Alençon Arms.svg|שלט האצולה של הרוזנים והדוכסים של אלנסון מבית ולואה
Image:Blason ville fr Chambellay (Maine-et-Loire).svg|שלט האצולה של רוזני פרשה
</gallery>

== אילן יוחסין ==

==קישורים חיצוניים==

* 

== הערות שוליים ==

קטגוריה:מלחמת מאה השנים: אישים
קטגוריה:ילידי 1297
קטגוריה:נפטרים ב-1346
מרגריט, רוזנת אנז'ו

מרגריט, דוכסית אנז'ו (1272 – 31 בדצמבר 1299) הייתה רוזנת אנז'ו ומיין בזכות עצמה ורוזנת ולואה, אלנסון ופרשה בנישואים. אביה של מרגריט היה קרלו השני, מלך נאפולי, ואילו בעלה היה שארל, רוזן ולואה (בנו השלישי של פיליפ השלישי, מלך צרפת), ואחיה הגדול היה לואי הקדוש מטולוז; אחיינה היה קארוי הראשון, מלך הונגריה.

== ביוגרפיה ==
מרגריט נולדה ב-1272, והייתה בתם של קרלו השני, מלך נאפולי ומריה מהונגריה, מלכת נאפולי, בתו של אישטוואן החמישי, מלך הונגריה. אביה מסר לבעלה, שארל, רוזן ולואה, את רוזנויות אנז'ו ומיין כנדוניה שלה, איתו היא התחתנה בקורביל באוגוסט 1290. מרגריט מתה ב-31 בדצמבר 1299.

== משפחתה ==
למרגריט ושארל נולדו הילדים הבאים:
* איזבל (1292–1309), אשתו של ז'אן השלישי, דוכס ברטאן 
* פיליפ השישי, מלך צרפת (בערך 1293–1350) 
* ז'אן מוואלואה 
* מרגרט מוואלואה (1295–1342) 
* שארל השני, רוזן אלנסון (1297–1346) 

== אילן יוחסין ==

== קישורים חיצוניים ==

== הערות שוליים ==

קטגוריה:צרפתים במאה ה-13
קטגוריה:ילידי 1273
קטגוריה:נפטרים ב-1299
המשטרה הפדרלית של אתיופיה

המשטרה הפדרלית באתיופיה (באמהרית: የኢትዮጵያ ፌድራል ፖሊስ) היא ארגון אכיפת חוק מרכזי ברפובליקה הפדרלית הדמוקרטית של אתיופיה. המשטרה הוקמה בשנת 1995 במטרה לשמור על ביטחון הציבור, זכויות האדם וכיבוד החוק והחוקה. המשטרה כפופה למשרד השלום ומנוהלת על ידי ועדת המשטרה הפדרלית. מטה הארגון נמצא באדיס אבבה.

המשטרה הפדרלית אחראית לאכיפה וביצוע פעולות חקירה, כמו גם אבטחת הגבולות, שדות התעופה וקווי הרכבת ומתקנים אסטרטגיים ממשלתיים. המשטרה גם מטפלת באכיפת צווי בתי משפט ומתפעלת את מערך הכליאה באמצעות ועדת בתי הסוהר הפדרלית.

המשטרה הפדרלית סופגת ביקורת ציבורית רבה על אופן האכיפה הלקוי ושימוש בלתי חוקי בכוח בקרב שוטרים, כאשר רוב ארגוני זכויות האדם האשימו את הממשלה בהזנחת שיטות חקירה ואחריות של אותם שוטרים.

כוח משטרה מודרני ראשון הוקם באתיופיה בשנת 1913 בתקופת שלטונו של הקיסר מנליק השני, הכוח נקרא בשפה הרווחת "יקטה זבגנה" (משמר העיר). מאז המשטרה התפתחה במספר רפורמות כדי לענות על הביקוש באותה תקופה. המשטרה הפדרלית האתיופית הוקמה במתכונת הנוכחית בשנת 1995.
==קישורים חיצוניים==
* 
*[https://policehumanrightsresources.org/content/uploads/2017/09/Proclamation-720-of-2011-Ethiopian-Federal-Police-Commission.pdf?x96812 תסקיר] 

משטרה פדרלית
שירות הביון והביטחון הלאומי של אתיופיה

שירות הביון והביטחון הלאומי (באמהרית: ብሔራዊ መረጃና ደህንነት አገልግሎት) הוא סוכנות הריגול ושירות הביטחון ברפובליקה הפדרלית הדמוקרטית של אתיופיה. הגוף מופקד על תפקידי איסוף מודיעין, סיכול ריגול עבור המשטרה הפדרלית של אתיופיה וכוחות ההגנה של אתיופיה. השירות הוקם לראשונה במתכונתו המודרנית בשנת 2013.

לארגון הסכמי שיתוף פעולה עם קהילת המודיעין האמריקנית, קהילת המודיעין הישראלית וקהילת המודיעין הרוסית. הארגון חתום על מזכר הבנות למלחמה משותפת בטרור עם FBI. הארגון הוקם מתוך שירות הביטחון הלאומי שהיה קיים קודם ועסק בביצוע מעצרים ועינויים, ממניעים פוליטיים, לעיתונאים המתנגדים להשקפת הממשלה ולאנשי אופוזיציה. 

לאחר 2013, הועבר הארגון לפיקוח הפרלמנט והוא משתף פעולה עם המשמר הרפובליקני האתיופי והסוכנות לביטחון סייבר באתיופיה.

==קישורים חיצוניים==
*

משטרה פדרלית
קטגוריה:ארגוני ביון
דון פטרסון

דון פטרסון (באנגלית: Don Patterson; 26 בדצמבר 1909 – 12 בדצמבר 1998) היה מפיק, אנימטור ובמאי אמריקאי שעבד באולפנים שונים בתקופת תור הזהב של ההנפשה האמריקאית, ביניהם דיסני, פיקסאר, Silver Screen Partners IV, סרטי טאצ'סטון, Warner Bros.-Seven Arts Animation (של האחים וורנר), Metro-Goldwyn-Mayer cartoon studio (של MGM), DePatie–Freleng Enterprises, הרמן ואיזינג, Format Films, וולטר לאנץ הפקות, Famous Studios, Grantray-Lawrence Animation, האנה-ברברה ו-United Productions of America. הוא היה אחיו הבכור של האנימטור ריי פטרסון.

פטרסון החל את הקריירה שלו בתחילת שנות ה-30 של המאה ה-20 בתור inbetweener באולפני צ'ארלס מינץ,<ref></ref> ולאחר מכן עבר לאולפני וולטר לאנץ.<ref name=Maltin></ref>

הוא החל לעבוד באולפני וולט דיסני בשנות ה-40, ותרם לחמישה סרטי קולנוע: "פינוקיו", "פנטסיה", "דמבו", "שלושת הקבלרוס" ו"הבה לי מוזיקה".

בתחילת שנות ה-50 חזר פטרסון לאולפני לאנץ והפך לאחד מארבעת האנימטורים המרכזיים של לאנץ, יחד עם ריי אברמס, לאברן הרדינג ופול סמית'.<ref name=Maltin />

מבקר הקולנוע ליאונרד מלטין כתב בספרו "Of Mice and Magic": "דון פטרסון היה הראשון מצוות ההנפשה של לאנץ שניסה לביים, והוא גילה כישרון רב במשימה זו. סרטיו הקצרים הם מהטובים ביותר של תחילת שנות ה-50, מציגים טיפול מיומן בדמויות ותזמון מהיר. בשנת 1952 הוא 'פיקח' על אחד מהסרטים המצוירים הטובים ביותר בכל הזמנים של וודי הנקר, 'Termites from Mars'".<ref name=Maltin />

בשנת 1985, פטרסון זכה בפרס הזהב בטקס Motion Pictures Screen Cartoonists Awards.<ref>[https://www.imdb.com/name/nm0666192/awards Don Patterson – Awards]. Internet Movie Database.</ref>

פטרסון נפטר ב-12 בדצמבר 1998 בסנטה ברברה, קליפורניה, רק 14 ימים לפני יום הולדתו ה-89.

== פילמוגרפיה ==
{| class="wikitable"
!שנה
!כותרת
!קרדיטים
|-
| rowspan="3" |1936
|קבוצת הפולו של מיקי
| rowspan="10" |אנימטור
|-
|עוברים דירה
|-
|הקרקס של מיקי
|-
|1937
|שלגיה ושבעת הגמדים
|-
| rowspan="5" |1938
|בונים סירה
|-
|הטריילר של מיקי
|-
|ציידי הלווייתנים
|-
|חייט קטן ואמיץ
|-
|Mother Goose Goes Hollywood
|-
| rowspan="2" |1940
|פינוקיו
|-
|פנטסיה
|אנימטור – מקטע "לילה על הר קירח/אווה מריה"
|-
| rowspan="2" |1941
|הדרקון העקש
| rowspan="5" |אנימטור
|-
|דמבו
|-
| rowspan="2" |1942
|במבי
|-
|סלודוס אמיגוס
|-
|1944
|שלושת הקבלרוס
|-
|1946
|הבה לי מוזיקה
|אנימטור אפקטים
|-
|1951
|עליסה בארץ הפלאות
| rowspan="2" |אנימטור
|-
|1973
|חוות הקסמים
|}

== קישורים חיצוניים ==

== הערות שוליים ==

קטגוריה:מפיקים אמריקאים
קטגוריה:אנימטורים אמריקאים
קטגוריה:במאים אמריקאים
קטגוריה:אמריקאים שנולדו ב-1909
קטגוריה:אמריקאים שנפטרו ב-1998
המלחמה הקרליסטית השנייה

המלחמה הקרליסטית השנייה, או מלחמת ה-Matiners (בקטלאנית "משכימי קום", כינוי לפעולה המטרידה שהתרחשה בשעות הבוקר המוקדמות ביותר), הייתה מלחמת אזרחים שהתרחשה בספרד.

== סקירה כללית ==
כמה היסטוריונים רואים בכך מרד קטלוני ישיר נגד מדריד, שהתרחש בעיקר בקטלוניה על ידי הקרליסטים תחת הגנרל רמון קבררה נגד כוחות ממשלתה של איזבלה השנייה. המרד החל בספטמבר 1846 ונמשך עד מאי 1849, והתפשט אף לגליסיה.

תאורטית, המלחמה פרצה כדי להקל על נישואיה של איזבלה השנייה עם הטוען לכתר הקרליסטי, קרלוס דה בורבון (או קרלוס השישי), שנתמכה על ידי כמה גורמים דוקטרינריים מהמפלגה המתונה ועל ידי הקרליסטים. הנישואים מעולם לא התקיימו, שכן איזבלה השנייה נישאה לפרנסיסקו דה בורבון.

הסכסוך היה מינורי למדי, בחבל הבסקים בהקשר הבסקי, מוקד מרכזי של התקוממויות קרליסטיות, הוא לא היה קיים, כך ש"מלחמה קרליסטית שנייה" מתייחס שם תמיד למלחמה הקרליסטית השלישית. זה עלה בקנה אחד עם המהפכות הדמוקרטיות של 1848, כאשר מריה כריסטינה ביטלה את החוקה של רמון דה נרוואס. נרוואס עצמו הוביל את מתקפת הנגד נגד המרד בגליסיה בעוד פרננדו דה קורדובה, הקפטן הכללי של קטלוניה, הביס את תאי המורדים המבודדים באזור זה עד תחילת 1849. ביוני של אותה שנה ניתנה חנינה לקרליסטים ואלו שברחו חזרו.

המלחמה גרמה בין 3,000 ל-10,000 הרוגים.<ref>[http://necrometrics.com/wars19c.htm#2Carl Nineteenth Century Death Tolls]</ref>

==קישורים חיצוניים==

==הערות שוליים==

קטגוריה:מלחמות אזרחים באירופה
קטגוריה:ספרד: היסטוריה
צלופחול קטן

צלופחול קטן (שם מדעי: Ammodytes tobianus) הוא מין של דג ימי ממשפחת הצלופחוליים, המצוי במימי האוקיינוס האטלנטי המזרחי שלחופי אירופה.

==תיאור==
הצלופחול הוא דג קטן יחסית, המגיע עד לאורך של 20 ס"מ והוא דומה אך קטן יותר מהמין Hyperoplus lanceolatus, שמגיע עד לאורך 35 ס"מ. מבנה גופו דק והוא בעל ראש דק ומחודד עם לסת תחתונה ארוכה מעט מהעליונה ובתוכה שיניים חדות וקטנות. לדג רעמת סנפירי גב ושת נמוכים וזנב מפוצל. צבע הדג הוא לרוב ירוק-ירקרק בגב והצידיים מעט כהים כשהבטן בצבע כסף. דגים צעירים מגיעים לבגרות עד גיל שנתיים ויכולים לחיות 7 או 8 שנים.

דג זה הוא אוכל פלנקטון הניזון מטרף קטן של זואופלנקטון הכולל דגיגים, חסילונים ומגוון חסרי חוליות. 

הדג מתרבה בעיקר בימים הצפוניים והממוזגים, לרוב בעומק של עד 30 מטרים ולעיתים מסתמך על שרטונים או על חופי חול, בהם הוא מתחפר. הדג ניזון בעיקר בלילה והוא נפוץ בלהקות גדולות המושכות אחריהם מגוון טורפים, בעיקר עופות ימיים אך גם כלבי ים, דגים טורפים ועוד.

להקות גדולות של הצלופחול חיו לחופי בריטניה והים הצפוני אך דיג מופרז גרם לקהילה להתמוטט ולהשפיע על הצלחת הרבייה של עופות ימיים רבים כמו קורמורניים, תוכי ים, יסעור שחפי, ריסות ושחפיות.

== קישורים חיצוניים ==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1758
קטגוריה:דמויי-אצטגנון
קטגוריה:דגי האוקיינוס האטלנטי
יוסי נשרי

יוסף צבי (יוסי) נשרי<ref></ref> (נולד ב-1950) הוא איש ציבור, ראש עיריית קריית אונו בשנים 2003–2013.

== ביוגרפיה ==
נשרי נולד בשנת 1950 בקיבוץ גבעות זייד. ב-1958 התפרק הקיבוץ ונשרי ומשפחתו עבר למושב מבקיעים. בגיל 18 התגייס לצה"ל, שם שירת בסיירת חרוב. לאחר השחרור נישא לסימה, בת קריית אונו והם הקימו את ביתם ביישוב. 

לפני כניסתו לפוליטיקה, עבד כ-20 שנה כסוכן ביטוח במשרד עצמאי שהקים.

== קריירה פוליטית ==
בסוף שנת 2002 ראש העירייה דרור בירנבאום התפטר מתפקידו ובכך הקדים את הבחירות המקומיות לאפריל 2003 (במקום שיתקיימו כסדרן באוקטובר). נשרי הקים תנועה עירונית עצמאית בשם "תנועת התושבים" ורץ מטעמה למועצה ולראשות העיר. בסיבוב הראשון זכה נשרי ב-31.7% מקולות הבוחרים ועלה לסיבוב השני מול ישראל גל, שבו זכה ב-54.6% מקולות הבוחרים ונבחר לראשות העיר. סיעתו זכתה ב-3 מנדטים במועצת העיר ונשרי הקים קואליציה. בפברואר 2004 הפכה הקואליציה של נשרי ללעומתית ואותגרה על ידי האופוזיציה. המחלוקת אף הגיעה לדיון בוועדת הפנים והגנת הסביבה של הכנסת<ref></ref>. למרות זאת, קידם נשרי את תוכנית ההבראה שאושרה עוד בקדנציה הקודמת וצמצם את הגירעון התקציבי. בבחירות 2008 זכה בבחירות לראשות העיר ברוב דחוק של 52% מקולות הבוחרים לעומת 48% של יריבו, ישראל גל. נשרי, שסיעתו שמרה על כוחה מהבחירות הקודמות, הקים קואליציה עם סיעתו של גל וסיעות נוספות והמשיך לעסוק בנושאי חינוך, רווחה ובתאגיד המים העירוני. בבחירות 2013 התאחדה רשימתו של נשרי עם רשימתו של סגנו וממלא מקומו, איציק ציזר. הרשימה המאוחדת של נשרי וציזר (שנקראה על שם אותיותיה בקלפי, "לב") זכתה ל-4 מנדטים במועצת העיר. נשרי זכה ל-38.4% מקולות הבוחרים והפסיד לישראל גל. סיעתו נשארה באופוזיציה ונשרי פרש מהחיים הפוליטיים.

נשרי היה חבר מרכז הליכוד<ref></ref> וחבר הליכוד (ולפני זה תנועת החרות) משנת 1971. עם הקמת מפלגת קדימה הצטרף אליה, אך חזר לליכוד כעבור זמן קצר.

לקראת הבחירות המוניציפליות בפברואר 2024, הודיע נשרי שיתמודד וירוץ שוב לראשות העיר קריית אונו, הן לראשות והן לרשימה שלו ״י.נ. תנועת התושבים״. המצע שפרסם כלל אג׳נדה א-פוליטית, כלומר ללא הזדהות עם מפלגה ממשלתית כלשהי.

== לאחר הפוליטיקה ==
כבר בשנת 2012, עוד בתקופת כהונתו כראש עירייה, הוציא ספר ילדים בשם "חגיגה בערוגה". ב-2019 יצא ספר המשך בשם "חגיגה בגינה"<ref></ref>. כיום נשרי מייעץ לרשויות מקומיות ומשמש כמנטור לראשי רשויות חדשים.

== חיים אישיים ==
נשרי נשוי, אב לארבעה וסב לנכדים. מתגורר בשכונת פסגת אונו בקריית אונו.

== קישורים חיצוניים ==

* 
* [https://nishri.co.il/ האתר של יוסי נשרי], בו מפורסם מצע הבחירות שלו לראשות העיר, פברואר 2024

== הערות שוליים ==

קטגוריה:ראשי עיריית קריית אונו
קטגוריה:סוכני ביטוח ישראלים
קטגוריה:ישראלים שנולדו ב-1950
ויליאם רדי

ויליאם רדי (באנגלית: William Francis Readdy ; נולד ב-24 בינואר 1952) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
ויליאם רדי נולד בעיירה קואונסט פוינט שברוד איילנד. הוא סיים לימודי בית הספר בווירג'יניה ולמד הנדסת אווירונאוטיקה באקדמיית חיל הים של ארצות הברית ממנה קיבל תואר ראשון בשנת 1974. בשנת 1982 הוא קבל תואר שני במינהל ציבורי.

לאחר סיום האקדמיה של חיל הים רדי נשלח לקורס טיס. עם סיומו הוא היה טייס במטוס מדגם "A-6 אינטרודר". בשנים 1976–1980 הוא שירת בנושאת מטוסים USS Forrestal. בשנת 1980 הוא קיבל הסכמה של טייס ניסוי. בשנת 1984 רדי החל שירות בנושאת מטוסים USS Coral Sea. בשנת 1986 הוא עבר למילואים ונקלט בנאס"א. במהלך השירות הוא הגיע ל-7,000 שעות טיסה ב-60 כליי טיס.

==שירות בתחום החלל==
לאחר שירות קצר בנאס"א כטייס 1987 רדי נבחר ליחידת האסטרונאוטים של נאס"א. רדי כיהן בתפקידים טכניים במרכז החלל קנדי ומרכז החלל ג'ונסון.

בשנת 1992 הוא השתתף במשימת STS-42 של מעבורת החלל דיסקברי כמומחה משימה (רונלד גרייב היה מפקד הצוות). המטרה העיקרית של המשימה הייתה חקירת השפעת חוסר משקל על אורגניזמים שונים. במשימת STS-51 בשנת 1993 הוא היה טייס של מעבורת החלל דיסקברי (פרנק קלברטסון היה מפקד צוות). המטרה העיקרית הייתה הצבת לוויין תקשורת במסלול וחזרה של לוויין SPAS-ORFEUS. בשנת 1996 הוא טס בפעם השלישית על סיפון מעבורת החלל אטלנטיס כמפקד צוות. מעבורת התברה לתחנת החלל מיר, הביאה אספקה ובוצע החלפת צוות. בנוסף בוצעו במהלך המשימה מספר ניסויים מדעיים על גבי יחידת המעבדה ספייסהאב שנשאה המעבורת.

בהמשך ועד לפרישה מנאס"א רדי כיהן במספר תפקידים בארגון במערך הטכני וקרקעי.

==לאחר פרישה מנאס"א==
לאחר פרישה מסוכנות החלל בשנת 2000 רדי השתלב בתעשייה פרטית. בשנת 2002 הוא חזר לנאס"א ומונה לתפקיד ניהולי. הוא כיהן בתפקיד עד לשנת 2005.

==קישורים חיצוניים==

* [http://www.spacefacts.de/bios/astronauts/english/readdy_william.htm קורות חיים]
* [https://historycollection.jsc.nasa.gov/JSCHistoryPortal/history/oral_histories/ReaddyWF/readdywf.htm ריאיון עם ויליאם רדי]

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:אמריקאים מעוטרי אות לגיון ההצטיינות
קטגוריה:עובדי נאס"א
קטגוריה:אמריקאים שנולדו ב-1952
בית העלמין בנהלל

בית העלמין בנהלל הוא בית העלמין של מושב נהלל שבעמק יזרעאל. מאז פתיחתו בשנות ה-20 של המאה ה-20 נקברו בו רבים מבני המושב, ביניהם מייסדי המושב, בני משפחת דיין, מספר חברי הכנסת, אילן רמון ובנו אסף, מאיר שלו, יהונתן גפן ועוד.

==היסטוריה==
בית העלמין נפתח על תל שמרון, בסמוך לבית העלמין של תמרת. הראשונה שנקברה בו הייתה אימו של אחד ממייסדי המושב, שבחרו לקבור אותה בגבעה כקילומטר וחצי מצפון-מזרח למושב.

==אישים הקבורים בבית העלמין==

בבית העלמין קבורים רבים מבני נהלל, ביניהם מייסדי המושב (ישראל בלוך, ישראל בצר, יהודה גרינקר, צבי הירשפלד, יצחק וולקני-אלעזרי, צבי יהודה, אליעזר יפה, צבי ליברמן, אליעזר וחנה מייזל שוחט, רחל ונח סלוצקי, משה עמי-עד), בני משפחת דיין, אלוף משה פלד, אילן רמון ובנו שנקברו בחלקה הצבאית, מאיר שלו, יהונתן גפן ואחותו נורית גפן בצר, חברי הכנסת יעקב אורי, צבי יהודה ושמואל ומשה דיין (מפא"י) ועמוס הדר (המערך).

==גלריה==
<gallery>
קובץ:PikiWiki Israel 35173 Grave of Moshe Dayan.JPG|קברו של משה דיין
קובץ:PikiWiki Israel 35169 Graves of Ilan and Asaf Ramon.JPG|קברו של אילן רמון ושל בנו, 
קובץ:Amiad Moshe (Krigser) (Large).jpg|קברו של משה עמי-עד
קובץ:Bezer Israel (Large).jpg|קברו של ישראל בצר
קובץ:PikiWiki Israel 34397 Settlements in Israel.JPG|קברו של צבי ליברמן
קובץ:Avidov Yaakov.jpg|קברו של יעקב אבידוב
קובץ:Bloch Israel (Large).jpg|קברו של ישראל בלוך
קובץ:קברו של רוברט גרי בנהלל צילום אלי אלון.jpg|קברו של רוברט גרי
</gallery>

==קישורים חיצוניים==

*
*
*
*

==הערות שוליים==

*
קטגוריה:נהלל
קטגוריה:בתי קברות יהודיים
קטגוריה:ארץ ישראל: קברים ובתי קברות יהודיים
מארק פאפשון

מארק פאפשון (בפולנית: Marek Papszun; נולד ב-8 באוגוסט 1974) הוא מאמן כדורגל פולני.

== קריירה ==
בשנת 2010, מונה פאפשון למנהל של KS לומיאנקי מהליגה הפולנית השישית, ועזר להם להעפיל לליגה החמישית הפולנית. בשנת 2011, הוא מונה למאמנה של לגיונוביה לגיונובו מהליגה הפולנית הרביעית, ועזר להם להעפיל לליגה הפולנית השלישית. ב-2016, הוא מונה למאמנה של ראקוב צ'נסטוחובה מהליגה הפולנית השלישית. תוך 3 עונות עלה עמם לליגת העל הפולנית.<ref></ref>

תחת פאפשון הגיעה הקבוצה להשגים חסרי תקדים בתולדות המועדון. במאי 2021 זכתה הקבוצה בגביע הפולני הראשון בתולדותיה לאחר שניצחה במשחק הגמר 1–2 את ארקה גדיניה, והבטיחה מקום בליגה האירופית לעונת 2021/2022, הופעת בכורה של המועדון במפעל אירופי. בנוסף סיימה הקבוצה במקום השני בליגה, המיקום הגבוה ביותר אי פעם. בתום העונה זכה פאפשון בתואר מאמן העונה בפולין.<ref></ref>

במאי 2022, ראקוב ניצחה את לך פוזנן 3–1 והבטיחה את הגביע הפולני השני ברציפות. ביולי 2022 הוביל את ראקוב לזכייה בסופר קאפ הפולני השני ברציפות עם ניצחון 2–0 על לך פוזנן. באפריל 2023, כשראקוב מוליכה את הליגה עם הפרש שמונה נקודות כשנותרו שישה משחקי ליגה לסיום וגמר הגביע הפולני שייערך בתחילת מאי, הודיע פאפשון כי יעזוב את הקבוצה בתום העונה.<ref></ref> בסיום אותה העונה זכה עם הקבוצה באליפות היסטורית, הראשונה בתולדותיה.

== תארים ==
קבוצתיים

ראקוב צ'נסטוחובה

* אליפות פולין: 2022/2023

* גביע פולני: 2020/2021, 2021/2022
* סופר קאפ פולני: 2021, 2022

אישיים
* מאמן השנה בפולין: 2020
* מאמן השנה בליגת העל הפולנית: 2020/2021

==קישורים חיצוניים==

== הערות שוליים ==

קטגוריה:מאמני כדורגל פולנים
קטגוריה:פולנים שנולדו ב-1974
שושנה קרבסי

שושנה קרבסי (נולדה ב-28 בדצמבר 1964) היא משוררת, עורכת וסופרת ילדים ישראלית. בנוסף, היא גם מספרת סיפורים ממורשת הנשים של יהדות מרוקו ומרצה בתחום. ספרה "נהר ושדים אין בו" בתמיכת מפעל הפיס זכה בפרס שרת התרבות לשנת 2017<ref name=":0"></ref>.

== ביוגרפיה ==
שושנה קרבסי ילידת נצרת עילית (היום נוף הגליל), בת להורים ממרוקו. שירתה בחיל המודיעין ביחידה 8200. בעלת תואר ראשון בלימודי מזרח תיכון וערבית<ref name=":0" />.

חברה באגודת הסופרים העברים.
שירים פרי עטה פורסמו בתקשורת, בעיתונות, בכתבי עת ובמרשתת. חלקם הומלצו בידי ועדת ביטון לתוכנית הלימודים<ref name=":1"></ref>.

חלק גדול מיצירתה הוא שירה חברתית, עולם הפריפריה הישראלי, שירת הגירה, שירת מורשת, זהות מזרחית, נשיות בחברות מסורתיות לצד שירה אישית ושירה אקו־פואטית<ref name=":1" />.

רעיה ואם לחמישה ילדים. מתגוררת בעין כרם בירושלים<ref name=":0" />.

== ספריה ==
* משפחה עם חיות וגם קצת בעיות (ירושלים: שושנה קרבסי – עלה זהב, 2005). ספר ילדים
* אי הגרבים האבודים (קריית גת: קוראים, 2007). ספר ילדים.
* בלונים וילד על העץ (קריית גת: דני ספרים, 2008). ספר ילדים.
* חתול זה לא כלב! (בני ברק: הקיבוץ המאוחד, 2011). ספר ילדים.
* נהר ושדים אין בו (תל אביב: ספרי עתון 77, 2017)
* חנה'לה אופה גדולה והעגה העגלה (תל אביב: ספר לכל, 2011)
* גרטה גרבו מקומית (ירושלים: שושנה קרבסי – עלה זהב, 2012)
* דבדבנים במדבר (ישראל: צבעונים, 2020)
* רכבת חיות? זה כן יכול להיות (עלה זהב, 2022)
* שרשרת המסירה, שירה (עלה זהב, 2023)
* התחדשות שירה (עלה זהב, 2023)

== ספרים בעריכתה ==
* מטליאה פסות שקט: שירים ופואמות / יפה וגנר (יאיר-פור) (ישראל: צבעונים, 2021)
* מבין הסדקים יש ויעלה האור: סיפור חייה של רחל בן-שבת לבית משפחת אוחיון: תיזגין-מרקש-ארץ ישראל / כתיבה: רחל בן-שבת (עפולה: רחל בן-שבת, 2019). עריכה משותפת עם: גלי לירון וחיה פישר לוי.

== קישורים חיצוניים ==
* 
* 

* [https://www.nillydagan.com/סופש-91/2534-שושנה-קרבסי שושנה קרבסי], באתר של נילי דגן
* [https://salonet.org.il/נעים-להכיר-שושנה-קרבסי/ נעים להכיר, שושנה קרבסי], באתר סלונט, 26 במרץ 2018
* ירון אביטוב, [https://salonet.org.il/book-reviews/נהר-השדים-של-קרבסי/ נהר השדים של קרבסי], באתר סלונט, 5 במאי 2018
* שמעון רוזנברג, [https://netivimmag.wixsite.com/2018/copy-of-18-16 שושנה קרבסי: "נהר ושדים אין בו"], באתר נתיבים, 2018
* הרצל חקק, [https://www.news1.co.il/Archive/0024-D-129804-00.html?t=132434 במחוזות הזהות האבודה], באתר News1 מחלקה ראשונה, 12 בספטמבר 2018
* 
* עדינה בן חנן, [https://www.kolhehamon.org/post/זרקור-כ-עיון-בשיר-שמך-היפה-פרחה-למשוררת-שושנה-קרבסי זרקור כ'], באתר קול ההמון, 12 בדצמבר 2022
* שושנה קרבסי, [https://www.fede-maroc.com/כתב-העת-הדיגיטלי-יהדות-מרוקו-מורשת-הגות-ואמנות/גליון-17 שירת מורשת], יהדות מרוקו, גיליון 17, ינואר–מרץ 2023
* שושנה קרסבי, [https://motiv-magazine.co.il/sheet/g77.html גדר חיה], מוטיב, גיליון 77, יולי 2021
* [https://www.youtube.com/watch?v=4izSoixYn6s מלכת הריבות של ירושלים שושנה קרבסי], באתר יוטיוב, 20 בדצמבר 2021

== הערות שוליים ==

קטגוריה:משוררות ישראליות
קטגוריה:משוררים ישראלים
קטגוריה:סופרות ישראליות
קטגוריה:סופרים ישראלים
קטגוריה:בוגרי תיכון אורט ע"ש שרת (נוף הגליל)
קטגוריה:ירושלים: אישים
קטגוריה:ישראליות שנולדו ב-1964
קטגוריה:ישראלים שנולדו ב-1964
רצח מיכל חלימי

רצח מיכל חלימי הוא פיגוע חניקה שאירע ב-28 במאי 2017, ג' בסיוון תשע"ז, במהלכו רצח מחבל פלסטיני את מיכל חלימי לאחר שחנק אותה למוות וקבר את גופתה בחולות ליד חולון.

== הפיגוע ==
בצהרי יום ראשון 28 במאי 2017, נפגשה מיכל חלימי אחרי ביקורת היריון בקופת חולים, עם פלסטיני שהיה מכר שלה, בחולות שליד חולון. במהלך הפגישה הוא רצח אותה בחניקה, הטיח אבנים בראשה, כיסה את גופתה וברח מהמקום. כעבור כחודשיים של חיפושים, ב-24 ביולי 2017, נמצאה גופתה, ולאחר שנעצר המחבל הודה שרצח אותה על רקע לאומני.

בפברואר 2018 הורשע המחבל מוחמד חארוף, תושב שכם, ברצח מיכל חלימי, ונגזר עליו מאסר עולם בבית המשפט המחוזי בתל אביב, ובנוסף נגזרו עליו עוד חמש שנות מאסר על עבירות נוספות שביצע. כמו כן הוטל עליו לשלם פיצויים בסך 258 אלף שקלים למשפחתה של חלימי.

== הערות שוליים ==

קטגוריה:פיגועי טרור בישראל ב-2017
קטגוריה:טרור פלסטיני
קטגוריה:חולון: פיגועים
קטגוריה:אלימות נגד נשים: ישראל
פרסטון בלייר

פרסטון ארווין בלייר (באנגלית: Preston Erwin Blair; 24 באוקטובר 1908 – 19 באפריל 1995) היה אנימטור אמריקאי, הידוע בעיקר בזכות עבודתו בוולט דיסני הפקות וב-Metro-Goldwyn-Mayer cartoon studio (אולפני ההנפשה של MGM).

== ביוגרפיה ==
בלייר נולד ברדלנדס, קליפורניה, והחל את קריירת ההנפשה שלו בתחילת שנות ה-30 ב-Romer Gray Studio ועקב כך שהאולפן לא עמד בתקציב המשכורת שלו, הוא עבר לוולטר לאנץ הפקות. מאוחר יותר הוא עבר לאולפן סקרין ג'מס של צ'ארלס מינץ, ובסוף שנות ה-30 עבר לאולפני דיסני. בדיסני, בלייר הנפיש סרטי הנפשה קצרים ואת הסצנות של מיקי מאוס במקטע "שוליית הקוסם" וריקוד התנין וההיפופוטמית במקטע "מחול השעות" בסרט "פנטסיה" (1940). כמו כן, הוא עבד קצת על הסרטים "פינוקיו" (1940) ו"במבי" (1942).<ref></ref>

בשנת 1941, בלייר עזב את דיסני לאחר שביתת האנימטורים של דיסני ונשכר לעבוד עבור המחלקה של טקס אייברי ב-MGM. שם, הוא התפרסם במיוחד בזכות הנפשת הדמות הנשית בסרט "Red Hot Riding Hood" משנת 1943. דמות זו המשיכה להופיע מאוחר יותר בסרטים מצוירים נוספים. בסוף שנות ה-40, בלייר שיתף פעולה עם האנימטור מייקל לה כדי לביים כמה סרטים מצוירים של " Barney Bear".<ref>Of Mice and Magic (1980); 287-289</ref>

בלייר המשיך את הקריירה שלו בהנפשה גם במהלך שנות ה-60, כשעבד על הסדרה "משפחת קדמוני" בהאנה-ברברה.

בלייר היה אחיו של האמן לי בלייר<ref></ref> והגיס של האמנית והמעצבת מרי בלייר. הוא נפטר ב-19 באפריל 1995.

== פילמוגרפיה ==
{| class="wikitable"
!שנה
!כותרת
!קרדיטים
|-
|1936
|קבוצת הפולו של מיקי
| rowspan="11" |אנימטור
|-
| rowspan="2" |1938
|ציידי הלווייתנים
|-
|משחק הגולף של דונלד
|-
| rowspan="5" |1939
|פיקניק בחוף
|-
|צופי הים
|-
|המצביע
|-
|השוטר דונלד
|-
|החזיר המעשי
|-
| rowspan="5" |1940
|פינוקיו
|-
|דונלד פועל בניין
|-
|רחיצת כלבים
|-
|פנטסיה
|אנימטור – מקטעים "שוליית הקוסם" ו"מחול השעות"
|-
|צרות עד העצם
| rowspan="6" |אנימטור
|-
|1941
|דמבו
|-
| rowspan="4" |1942
|ההולך בשנתו
|-
|במבי
|-
|עצם לשניים
|-
|פלוטו בגן החיות
|-
|1947
|חופשי ומאושר
|אנימטור דמויות
|-
|1961
|משפחת קדמוני
|סדרת טלוויזיה; אנימטור
|-
|1972
|בחזרה לארץ עוץ
|אנימטור
|-
|1995
|הפנתר הוורוד
|סדרת טלוויזיה; אנימטור
|-
|1999
|פנטסיה 2000
|מקטע "שוליית הקוסם"
|}

== קישורים חיצוניים ==

== הערות שוליים ==

קטגוריה:אנימטורים אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1995